<classify> Joseph aliyewahi kuwa nahodha wa Simba na Taifa Stars ndiye mfungaji wa bao pekee la Mtibwa Sugar, wakati timu hizo zilipokutana kwenye mchezo wa Kundi C wa michuano ya Kombe la Mapinduzi inayoendelea kwenye Uwanja wa Amani Zanzibar.Najisikia furaha kubwa kwa kuipa ushindi timu yangu, lakini kuifunga Simba kwa sababu ni timu ambayo niliichezea kwa mapenzi yangu yote na mwisho wa siku ikaja kuniacha kwa fitina za watu wakisema sina uwezo, alisema Joseph.Kiungo huyo aliyejiunga na Mtibwa kwenye dirisha dogo la usajili wa msimu huu akiwa mchezaji huru, alisema ataendelea kujituma kuhakikisha anaipa mafanikio, ikiwemo kutwaa ubingwa wa Tanzania Bara msimu huu timu yake mpya anayoichezea kwa sasa.Tuna timu nzuri na ndiyo maana tunaongoza ligi mbele ya Azam na Yanga ambazo zipo vizuri kwa sasa na lengo letu ni kuhakikisha tunacheza kwa kujituma ili tuweze kufanya kuchukua ubingwa wa Kombe la Mapinduzi mwaka huu, alisema Joseph.Kabla ya kurudi Simba msimu uliopita, Joseph alikuwa akicheza soka la kimataifa kwenye klabu ya Kongsvinger IL, inayoshiriki ligi daraja la kwanza nchini Norway na baada ya kumaliza mkataba wake na timu hiyo alirudi tena Simba na kudumu kwa msimu mmoja kabla ya kutupiwa virago.  <topic>: michezo 